《花县霞觞八景为王明府赋 其四 天汉飞难》
明代·李孙宸

峨峨宫与阙，迢迢望玉京。泠风难为御，羽翼不可生。

翩翩飞双难，振翮淩青冥。网之但朱舄，灵蜕已化形。

相将朝玉皇，香案侍太清。

作者简介：明广东香山人，字伯襄。万历四十一年进士。教习庶吉士。崇祯间官至南京礼部尚书。性孝友廉介。诗祖《三百篇》，书法祖魏晋，草篆隶楷皆工。有《建霞楼集》。